
Renzo Novatore 


Mindet som våben. | denne nye sektion mindes vi begivenheder og 
personer som inspirerer os til fortsat at gøre oprør. Vi lægger ud med 


Renzo Novatore; det frie livs poet. 


»Du venter på revolutionen? Lad det 
være så! Min egen begyndte for længe 
siden! Når du er klar (gud, hvilken ende- 
løs venten!) har jeg ikke noget imod at 
følges med dig et stykke tid. Men når du 
standser, så fortsætter jeg på min vej 
imod den vældige og ædle erobring af 
intetheden! 

Ethvert samfund som I bygger vil have 
sine grænser. Og uden for ethvert sam- 
funds grænser vil der vandre ustyrlige 
og heroiske vagabonder med deres vilde 
og jomfruelige tanker — de som ikke kan 
leve uden altid at planlægge nye og 
skrækkelige udbrud af oprør! Jeg skal 


være iblandt dem!« 


bele Rizieri Ferrari, bedre kendt 

under pseudonymet Renzo 

Novatore, var en italiensk anar- 
kist som i skrift og handling agiterede 
for den sociale revolution fra et ek- 
stremt individualistisk synspunkt. Han 
skrev i datidens anarkistiske blade, og 
udgav sit eget blad, samtidig med at 
han befandt sig i konstant konflikt 
med samfundet og loven. 

Han fødtes i 1890 ind i en fattig 
bondefamilie i La Spezia i det nord- 
vestlige Italien. Han viste sig tidligt 
som en oprører og forlod skolen efter 
kort tid. I stedet søgte han selv efter 
viden og læste bøger af blandt andet 
Nietzsche, Ibsen og Stirner. 

Fra han var atten år gammel anså 
han sig selv for at være anarkist. To år 
senere sad han tre måneder i fængsel, 
mistænkt for at have sat ild til en kirke. 
I de følgende år var han gentagne gan- 
ge på flugt eller blev arresteret for van- 
dalisme, tyveri og røveri. Det var i den- 
ne periode at han begyndte at skrive i 
de anarkistiske blade. 

Under 1. verdenskrig blev han ind- 
kaldt til hæren, hvorfra han deserte- 
rede i april 1918. Han dømtes til døden 
af en krigsret, men forlod sin landsby 
og gik under jorden, mens han fortsat- 
te med at udbrede oprøret mod staten 
og krigsmagerne. Under en opstand i 
La Spezia i 1919 blev han forrådt og 
fængslet, men få måneder senere blev 
han frigivet i den generelle amnesti. 
Han tilsluttede sig igen den anarkist- 
iske bevægelse og deltog i flere oprør 
og angreb. I de følgende år måtte han 
gå under jorden på grund af politiets 
og fascisternes forfølgelse. 

I 1922 gik han sammen med en kam- 
merat ind på en kro i omegnen af Gen- 
ova. De blev forfulgt af tre politimænd, 


og da de forsøgte at forlade kroen åb- 
nede politiet ild. Novatore blev dræbt 
af skud, men hans kammerat undslap. 

Renzo Novatores tekster er en række 
poetiske og voldsomme forsvar for 
individets kamp mod samfundet. Det 
indledende citat er typisk for hans stil 
og synspunkt. I pjecen Mod det kreative 
intet angriber han sine samtidige, som i 
stedet for at desertere og gøre oprør, 
lod sig lede til 1. verdenskrigs slagte- 
bænk. Her, på kanten af den russiske 
revolution, forudså han kommunis- 
mens udvikling til en menneskefjendsk 
ideologi. 

»Nu da diktaturet — ak! — er uundgåe- 
ligt i den dystre globale revolution som 
kaster sin blege glød fra øst over vores 
sorte fejhed, er vores afgørende opgave 
som anarkistiske individualister at 
sprænge den sidste ark med bomber og 
den sidste diktator med skud fra vores 
browningpistoler. Når det nye samfund 
har etableret sig vil vi vende tilbage til 
dets udkanter for at leve vores liv farligt 
som noble forbrydere og skamløse synd- 
ere! For anarkistisk individualisme be- 
tyder stadigvæk evig fornyelse i kunst, 
tanke og handling. 

Anarkistisk individualisme betyder 
stadigvæk evigt oprør mod evig sorg, 
den evige søgen efter nye kilder til liv, 
glæde og skønhed. Og sådan vil vi også 
være i anarkiet.« 

Mens masserne slæber sig mod und- 
ergangen vender Novatore sit ansigt 
mod solens stråler og kaster sig nydel- 
ses- og sorgfuld ud i oprøret. € 

NH 


Materiale til denne fremstilling er hoved- 
sageligt taget fra E. Martuccis og W. Land- 
streichers biografiske skitser. Tekster af RN 
kan læses på da.theanarchistlibrary.org 


English edition 


To the international comrades. 
We have decided to collect and 
translate some articles from the 

previous issues of Orkanen to put 
together an English edition. 

We hope that the English edition will 
strenghten the correspondence with 
international comrades. 

You will be able to get the new English 
paper in the same places as usual in 
Copenhagen from mid-April. 

You can also order free copies. 
Write to: 
orkanen Øriseup.net 


xx Støt Orkanen + 


Bliv støtteabonnent og få Orkanen 
i din postkasse hver måned. 

200 kr. for 6 numre + pjecer, o.a. 
Orkanen uddeles gratis, og sendes gratis 
til flere steder i landet. Ved at blive 
støtteabonnent hjælper du os med at 
sprede bladet og trykke større oplag. 
Skriv og hør mere: 
orkanenØriseup.net 


Her kan du få Orkanen 


- AFUK (Kbh SV) 

+ AMOK (Aarhus) 

- Bogcaféen Halmtorvet (Kbh V) 
- Bogcaféen Kotik (Aarhus) 

+ Bumzen (Kbh N) 

- Cykeltutten (Svendborg) 

+ Det Frie Gymnasium (Kbh N) 
+ Demos (Kbh N) 

+ Internationalt forum (Kbh N) 
- Nyt forum (Christiania) 

+ Paramount DIY (Roskilde) 


+ Ser du at et af disse steder ikke har flere blade, 
så send en mail, så kommer der en ny bunke. 

+ Bor du uden for København kan du få bladet 
tilsendt med posten. Tag kontakt. 

+ Vi søger distributører! Har du lyst til at sprede 
bladet, så tag kontakt: orkanenØriseup.net 


Bidrag til Orkanen 


Vi modtager: Artikler (ca. 5000 anslag), læser- 
breve (ca. 2500 anslag), billeder, tegninger, digte 
o.a. Send per e-mail. Vi accepterer tekster på 
dansk, svensk og engelsk. 

Næste nummer: Den 7. maj 

Deadline: Den 2. maj 

Kontakt: orkanenØriseup.net 

Oplag: 200 

Tidl. numre og PGP: orkanen.noblogs.org 


Contribute to Orkanen 


We recieve: Articles (about 5000 keystrokes), 
letters (about 2500 keystrokes), images, poems, 
etc. Send by e-mail. We accept texts in Danish, 
Swedish and English. 

Next issue: 7th of May 

Deadline: 2nd of May 

Contact: orkanenØriseup.net 

Circulation: 200 

Prev. issues and PGP: orkanen.noblogs.org 


PGP fingerprint: 
A7A8 69A9 0991 0880 5888 305B 59A1 75FA D5C6 09C3 

Orkanen 


København 


Udkommer i begyndelsen af hver måned 


3. april 2018 


Nr. 4, 2. årgang 
Anarkistisk blad 


Gratis 


Afrin er faldet, modstanden fortsætter 


en 18. marts faldt Afrin i hænd- 

erne på de tyrkiske styrker. Det 

sker efter at Tyrkiet i slutning- 
en af januar i år invaderede de kurdis- 
ke områder som er en del af den revo- 
lution, som siden borgerkrigen be- 
gyndte i Syrien har fundet sted i om- 
rådet, og som forsvares af de kurdiske 
militser. De tyrkiske styrker er mate- 
rielt langt overlegne de kurdiske milit- 
ser. På NATO-medlemmet Tyrkiets 
side kæmper tidligere ISIS-krigere og 
FSA, den frie syriske hær, og udfører 
en decideret udrensning af de kurdiske 
områder. 

At ISIS-krigere havde frit lejde gen- 
nem Tyrkiet har længe været en kendt 
sag, og nu er interessefællesskabet kun 
blevet yderligere fordybet. Ikke nok 
med at Tyrkiet er NATO-allieret og 
Europas vagthund mod flygtninge, 
men europæiske nationer er også 
direkte kollaboratører med Tyrkiets 
igangværende offensiv mod de kurdere 
som påheppet af vesten nedkæmpede 
ISIS. For eksempel sælger Tyskland 
militærudstyr til Erdogans mere og 
mere fascistiske stat. Den vestlige 
verden har endnu engang vist hvad 
den egentlig står for, og har stillet sig 
på reaktionens side, uden at gøre noget 
for at forhindre den brutale nedslagt- 
ning af den revolutionære ånd i de 
selvstyrende kurdiske områder. De 
kurdiske militser har efter Afrins fald 
erklæret, at de vil fortsætte modstand- 
en med guerillametoder. 


) Ved at lukke ned for 

informationen lykkes 
politiet med at skabe stilhed 
omkring sagen, en stilhed 
som næres af den frygt for 
repression og overvågning 
som gennemsyrer dette 
samfund. Det er livsvigtigt 
for alle revolutionære at 
bryde denne tavshed, med 
ord og handlinger. 


Den tyrkiske ambassade blev mandag den 19. marts angrebet med molotovcocktails. 


Fra de kurdiske revolutionære er der 
kommet mange opfordringer til at lave 
aktioner i Europa for at forhindre at 
Tyrkiet kan fortsætte sin invasion 
uhindret. Det har, især i Tyskland, ledt 
til mange angreb på tyrkiske interesser, 
og på tysk militærindustri. I mange 
lande og byer har der været soli- 
daritetsdemonstrationer. Både kurdiske 
revolutionære grupper og europæiske 
anarkister, autonome, samt mange fra 
venstrefløjen har deltaget i sabotage og 
demonstrationer. Som anarkist har jeg 
ingen interesse i at løfte den kurdiske 
kamp op på en piedestal, og ignorere 
de modsigelser og problemer som den 
indbefatter, men ligesåvel ved jeg at 
der ikke findes perfekte revolutioner. I 
kampen mellem en broget skare af 
mennesker inspireret af revolutionære 
idéer og handlinger, og en proto- 
fascistisk stat allieret med krigs- og 
pengemagerne i EU og NATO, er jeg 
ikke i tvivl om hvilken side jeg står på. 

I København var der to dage i træk 
demonstrationer i solidaritet med 
Afrin. Under slagord som »Styrk den 
internationale solidaritet!« og »Erdo- 
gan, fascist, diktator!« gik demon- 
strationerne med en mærkbar vrede og 
sorg gennem centrum. Efter den første 
demonstration blev en gruppe demon- 
stranter overfaldet med forskellige 
våben af en gruppe på omkring otte 


personer. Én demonstrant blev skadet. 
Herefter blev der lynhurtigt indkaldt til 
en demonstration dagen efter, for at 
vise at selvom volden rammer her eller 
i Afrin, så kan den ikke tvinge længs- 
len efter frihed og lighed i knæ. Ved 
begge demonstrationer, og særligt den 
anden, understregede talerne meget 
kraftigt at det ikke er en etnisk kon- 
flikt, men en konflikt mellem reaktio- 
nære og revolutionære kræfter. 

Natten til mandag den 19. marts blev 
den tyrkiske ambassade på Østerbro 
angrebet med molotovcocktails. En uge 
senere anholdt politiet fire personer, 
som de mener er ansvarlige. De fire 
personer blev varetægtsfængslet, men 
hvilke sigtelser der er rejst mod dem, 
eller andre detaljer, er ikke offentlig- 
gjort endnu, da varetægts- 
fængslingerne blev foretaget bag 
dobbeltlukkede døre. Ligeledes har 
politiet ikke udtalt sig om mulige 
motiver. Ved at lukke ned for informa- 
tionen på den måde lykkes politiet med 
at skabe stilhed omkring sagen, en 
stilhed som næres af den frygt for 
repression og overvågning som 
gennemsyrer dette samfund. Det er 
livsvigtigt for alle revolutionære at 
bryde denne tavshed, med ord og 
handlinger. Derfor siger vi højt og 
tydeligt, nu, som altid: 


Brænd fascismen og militarismen ned til grunden 


Ingen leder 


vis det er sandt, at 
der for anarkister 
ikke er forskel på 


mål og midler, fordi midlet 
allerede indeholder målet, så 
er det ensbetydende med at 
den måde vi kæmper på er 
nødt til at afspejle vore idéer 
og vice versa. 

Derfor påstår vi også, at 
det mest passende er at or- 
ganisere sig i uformelle kon- 
stellationer. Det er det, fordi 
det muliggør det højeste mål 


af autonomi for hver gruppe 
og hvert individ. Hvis vi vir- 
kelig er imod repræsenta- 
tion, så ved vi også at vore 
idéer ikke kan udtrykkes i et 
program, hvad end det er 
forfattet af et politisk parti 
eller af kammerater. 

Kun gennem at lære vores 
kammerater at kende, og 
gennem at lade dette kend- 
skab udvikles i en korre- 
spondance mellem diskus- 
sion og handling, kan vi op- 


Orkanen 


Orkanen 


bygge strukturer som for al- 
vor er decentraliserede. Eller 
måske snarere: Strukturer, 
hvor hvert individ er i 
centrum. 

I centrum for Orkanens 
opmærksomhed står i alle 
fald undertrykkerne og de 
midler som de anvender til 
at underkue revolutionære 
og rebelske grupper og indi- 
vider over hele verden. Fra 
krig og udrensning i det 
nordlige Syrien, til fængsel 


og sygeliggørelse 
herhjemme. 

I en opgørelse fra Rets- 
psykiatrisk Klinik står »Vold 
eller lign. mod offentligt 
ansat« for hele 21 procent af 
anmodningerne om mental- 
undersøgelser. Beskeden er 
klar: Gør du oprør mod stat- 
en er du sindssyg. Repres- 
sionen kryber ind under 
huden. Læs mere i artiklen 
herunder. 

Fængslet forsøger ligeled- 


Vanviddet på samfundets rand 


vem er de diagnosticérbare af- 

vigere i dagens samfund, og 

hvem er de raske? Når der tal- 
es om anklagede individer, herunder 
individer der angiveligt udfører hand- 
linger, der er et direkte og voldeligt an- 
greb på statens undertrykkende opera- 
tionelle funktion, er det ifølge statistik- 
kerne i stigende grad psykisk syge 
afvigere, der ønskes at stå bag, og ikke 
bare sunde og raske kriminelle. Der er 
tale om statistikker, der illustrerer 
hvordan staten, herunder anklage- 
myndigheden, vælger at vægte psykisk 
sygdom i forhold til kriminel adfærd i 
samfundet. 


”) Hvorfor dette aggressive 
forsøg på fra statens side 
at forbinde voldelig oprørsk- 
hed med psykisk sygdom? 


Når en person anklages for at for- 
bryde sig mod straffeloven kan an- 
klagemyndigheden til enhver tid vælge 
at anmode om at iværksætte en men- 
talundersøgelse af vedkommende. Her 
er det vigtigt at slå fast, at den anklag- 
ede kan modsætte sig denne anmod- 
ning om mentalundersøgelse, og sagen 
ender dernæst i retten med mulighed 
for appel osv. Findes den anklagede 
skyldig i at være egnet til at få fore- 
taget en mentalundersøgelse, bliver 
vedkommende overført til et psykia- 
trisk hospital og underlagt over- 
vågning. Stramheden af denne over- 
vågning er meget afhængig af den an- 
klagedes vilje til at samarbejde med 
psykiatriens personale, og det samme 
gælder længden på den anklagedes op- 


hold på institutionen, der i princippet 
kan trække meget langt ud. Resultatet 
af en sådan mentalundersøgelse kan 
frit og ubegrænset benyttes af anklage- 
myndigheden til at forsøge at presse 
enhver dom igennem overfor den an- 
klagede, som den, anklagemyndig- 
heden, finder passende. 

I forhold til udredning lader anklage- 
myndigheden ikke til at hvile på laur- 
bærene, siden at der er sket en lille for- 
dobling af antallet af mentalundersøg- 
elser siden år 2002. Dette var ”tilfældig- 
vis” også året hvor Rigsadvokaten 
fabrikerede en ny vejledning hvori det 
præciseredes at anklagemyndigheden 
skulle søge at få den anklagede mental- 
undersøgt, såfremt der var tegn på 
psykisk sygdom. Hvad disse tegn be- 
står i er imidlertid et bredt spørgsmål, 
men det kræver ikke den store fantasi 
at forestille sig, at anklagemyndig- 
heden primært kigger på arten af den 
forbrydelse, som den anklagede er sig- 
tet for at have begået, den anklagedes 
kriminelle og helbredsmæssige bag- 
grund, eller starter med gennem 
Kriminalforsorgen at få iværksat en 
personundersøgelse af den anklagede, 
som, modsat denne type undersøgelses 
tiltænkte applikation, gerne bruges 
som en slags forundersøgelse til 
mentalundersøgelsen. 

Den tiltænkte brug af en person- 
undersøgelse, både for den anklagede 
og anklagemyndighedens vedkom- 
mende, er den hvor den anklagede, i 
tilfælde af domfældelse, står til en 
fængselsstraf der løber op i et relativt 
begrænset antal måneder, og hvor fod- 
lænke eller samfundstjeneste kan kom- 
me på tale. Derudover bliver en sådan 
undersøgelse anset for relevant, hvis 

den anklagede har en form for mis- 
brug, som kan spille ind ved en even- 
tuel domfældelse. Ikke overraskende 
finder anklagemyndigheden gunstige 
muligheder i personundersøgelsen, og 
det skyldes at den foregår i et forum, 
hvor det er lettere at få den anklagede i 
tale, end det er tilfældet ved f.eks. et 
politiforhør. I sin praktiske udfoldelse 
virker undersøgelsen ganske harmløs 
og uformel. Den anklagede sætter sig 
ned med en eller anden sagsbehandler, 
der så stiller vedkommende nogle 
spørgsmål af forskellig art om op- 
vækst, nuværende mentale tilstand 
(»hvordan går du så og har det?«), fri- 
tidsinteresser osv. Ligesom mental- 
undersøgelsen er personundersøgelsen 
noget som den anklagede kan mod- 
sætte sig, så vidt vides uden at det kan 
gå rettens vej. 


IFØLGE EN årsopgørelse fra 2016 fra 
Retspsykiatrisk Klinik, der har lavet en 
oversigt over hvilken type kriminalitet 
der med størst sandsynlighed medfører 
en anmodning om mentalundersøgelse 
af den anklagede, står kategorien »Vold 
og lignende mod offentligt ansat« for 
hele 21 procent! Det viser sig altså, at 
staten, bl.a. gennem anklagemyndig- 
heden, arbejder for at skabe den direk- 
te sammenhæng mellem sindssygdom 
og enhver form for strafbar anti- 
statslig virksomhed, og eksemplerne 
på dette er også at finde i velkendte 
straffesager. 


I SAGSKOMPLEKSET mod de fem terror- 
tiltalte fra 2011 omhandlende »politisk 
motiverede brandstiftelser« blev der 
anmodet om og foretaget mentalunder- 
søgelser af de fire. Den femte modsatte 


Det kaotiske øhav 


Boganmeldelse. Medmindre vi mener at det spontane og individuelle oprør er tilstrækkeligt for at vende op og ned 
på verden, så er vi nødt til at beskæftige os med spørgsmålet om organisering. Kan vi som anarkister organisere os på 
en måde som er i overenstemmelse med vore idéer, og hvilke organisationsformer kan vi foreslå andre rebeller? 


Affinity and informal organization. 
Flere forfattere. Hourriya — Interna- 
tionalist anarchist pamphlets, 2016. 
Engelsk. 90 s. Kan fås i Bogcaféen 
Halmtorvet for 20 kr. 


vordan kan anarkister bedst 

organisere sig med hinanden 

for at kunne gribe ind i de so- 
ciale kampe? Og hvilke organisations- 
former kan anarkister, midt i kampens 
hede, foreslå til andre som gør oprør? 
Det er kort sagt de spørgsmål som den- 
ne lille tekstsamling stiller og forsøger 
at besvare. 

Teksternes forfattere foreslår, som 
titlen peger på, at organisere sig i affi- 
nitetsgrupper, og at organisere disse 
grupper i uformelle organisationer. De 
begreber høres af og til, også herhjem- 
me, men hvad menes der med dem? 

Affinitet defineres som et dybgående 
kendskab til ens kammerater, et kend- 
skab der udvikles i og består af en kor- 
respondance mellem diskussion og 
handling. Men som det fint udtrykkes i 
bogen så er præmissen for at opbygge 
affinitet med ens kammerater at man 
er i affinitet med sig selv; det vil sige, 
at man ved hvad det er man vil og 
hvordan man vil opnå det. Ud fra dette 
kendskab til sig selv kan man udvikle 
affinitet med ens kammerater. 

Affinitetsgrupper er selvsagt af en 
begrænset størrelse. Det er ikke muligt 
at udvikle affinitet med hundredevis af 
kammerater. Men der vil være mange 
situationer, hvor det er ønskværdigt at 
kunne trække på flere kræfter, og der- 
for kan affinitetsgrupper slå sig sam- 
men i uformelle organisationer. 

En uformel organisation er en mid- 
lertidig struktur som er rettet mod løs- 
ningen af konkrete mål, f.eks. udførel- 
sen af en aktion eller demonstration, 
en længerevarende opretholdelse af en 
kamp, eller noget helt andet. Uformel 
organisering er ikke det samme som 
afsavnet af at organisere sig, og mid- 
lertidighed er ikke ensbetydende med 
kortvarighed. Organisationsformen er 
uden dokumenter, officielle” (hvordan 
kunne en anarkist nogen sinde tage 
dette ord i sin mund?) udtalelser, logo- 
er, og behøver intet navn, for dens mål 
er ikke at videreføre sig selv over tid, 
men at løse bestemte opgaver. Det 
springende punkt er at organisere sig 
for at udføre noget konkret. Det står i 
modsætning til den mere typiske måde 
som anarkister organiserer sig på, hvor 


man først beslutter sig for at ville have 
en organisation, begynder at opridse 
retningslinjer, og siden spørger sig selv 
hvad det egentlig er organisationen 
skal. Forbindelserne mellem de forskel- 
lige affinitetsgrupper er fleksible, og 
hver gruppe har fuld autonomi, for der 
er ingen kongresser eller lignende. Det 
som forbinder grupperne er enigheden 
om det konkrete mål og den vedvaren- 
de udveksling mellem diskussion og 
handling. Organisationen er som en 
lunge der udvides når der er brug for 
den, og skrumper når aktiviteten er 
mindre intens. De forskellige affinitets- 
grupper associerer frit i forskellige 
uformelle forbindelser, det vil sige or- 
ganisationer. Således opstår et kaotisk 
øhav af selvstændige anarkistiske 
grupper. En sådan struktur er svær for 
staten at slå ned på. Forbindelserne 
bygger på alle niveauer på gensidig 
kendskab og tillid, og der er ingen 
centrale komitéer eller hovedkontorer 
at angribe. 

De organisationsformer som forfat- 
terne stiller sine forslag op imod er 
hovedsageligt disse tre: 1) Den syndi- 
kalistiske organisation som forsøger at 
samle arbejderne til revolutionær øko- 
nomisk kamp. Det er klasseinteresser, 
ikke et ideologisk fællesskab, som for- 
ener medlemmerne. 2) Den specifikke 
organisation som er en organisation 
for anarkister. Det er ikke (alene) klas- 
sefællesskab som forener medlemmer- 
ne, men i højere grad de anarkistiske 
teorier. Begge disse organisationsfor- 
mer forsøger at samle forskelligartede 
kræfter i en permanent struktur som 
giver slagkraft i sammenstødet med 
staten og kapitalisterne. Det gør de ved 
syntese, det vil sige ved at skabe en 
platform som kan anerkendes af så 
mange potentielle medlemmer som 
muligt. 3) "Miljøet er den anarkistiske 
organisationsform — i den mest liberale 
brug af ordet — som vi hovedsageligt 
bevæger os i i dag. Miljøet er ganske 
vist uformelt, men det må ikke for- 
veksles med den uformelle organisati- 
on, for dets funktion er først og frem- 
mest social. Det er, på godt og ondt, en 
mødeplads; et sted at få sig en bajer, en 
skulder at græde ud ved, og måske lidt 
ballade i gaden. 

Men det anarkistiske oprør handler 
ikke kun om at organisere sig med 
andre anarkister. Det handler endnu 
mere om at være tilstede i de sociale 
kampe med sine egne idéer, forslag og 


7 


handlinger. Så hvilke organisatoriske 
forslag kan vi som anarkister stille, når 
vreden mod herskerne koger over i 
samfundet? Dette er givetvis et spørgs- 
mål uden et klart svar. Kendte anarkis- 
ter svaret, så verden næppe ud som 
den gør. I teksterne henvises der til for- 
skellige erfaringer, ikke for at kopiere 
dem, men for at se hvad der kan brug- 
es, og hvad der ikke kan. I Spanien og 
Grækenland blev de åbne offentlige 
møder, som opstod i tider med sociale 
oprør, med tiden sårbare over for poli- 
tisk manipulation. I Syrien gik det lige- 
sådan med de lokale råd, samtidigt 
med at de selvorganiserede militser 
militariseredes og tabte forbindelsen til 
den sociale revolution. Som anarkister 
må vi fra første øjeblik modsætte os al- 
le politikere og reformistiske krav i så- 
danne strukturer, ligesom vi aldrig må 
lade militære nødvendigheder bryde 
forbindelsen mellem den væbnede 
kamp og det sociale oprør — går for- 
bindelsen tabt er revolutionen tabt. 


) Affinitet defineres som 
et dybgående kendskab 
til ens kammerater, et kend- 
skab der udvikles i og består 
af en korrespondance mel- 
lem diskussion og handling. 


Hvad der synes klart er, at alle for- 
mer for centralisering, selv de mest be- 
skedne, indebærer en vis risiko. Et mø- 
dested eller et jævnligt fællesmøde kan 
være stærke redskaber i en given situ- 
ation, men de kan også blive til forhin- 
dringer som suger energi fra den dyna- 
miske udvikling i en oprørsk situation. 
Det individuelle initiativ er altid den 
vigtigste drivkraft. Således kommer vi 
hele vejen rundt, og ser endnu engang 
at alle rebeller er nødt til at vide hvad 
det er de selv vil. Kollektivet kan ikke 
svare på spørgsmålene for os. 

At diskutere disse idéer med ud- 
gangspunkt i vores virkelighed, med sit 
fravær af oprørske sociale kampe, med 
en udbredt apati, og tilsyneladende 
uovervindelige distancer mellem de 
forskellige kategorier af udnyttede, kan 
virke ørkesløst. Men hvis ikke vi kan 
drømme om at virkeliggøre anarkiets 
skønhed, når det virker mere umuligt 
end nogensinde, hvornår skal vi da 
drømme om det? &£ navi 

Fragmenter 


Enhed og splittelse. Anarkister bliver altid beskyldt for at være uorganiserede og utålmodige, og det kan der være 
noget om. Men er det overhovedet et problem? Måske er den evindelige sammenstrømning og opløsning i 
virkeligheden udtryk for en dybtliggende antiautoritær aversion mod repræsentation og herredømme. 


et er ofte sket at anarkister, 

særligt de som insisterer på et 

omgående oprør med individet 
som udgangspunkt, er blevet beskyldt 
for at gå forkert til værks. Deres hand- 
linger er ulogiske og utålmodigt ud- 
ført, resultaterne er uforudsigelige og 
uberegnelige, og deres bevægelse er 
præget mere af splittelser og uafslut- 
tede projekter end af kontinuitet, stabi- 
litet og fremgang. Der findes rigeligt 
med anarkister som ønsker at imødegå 
beskyldningerne. De gør hvad de kan 
for at agere succesfuldt på realismens 
arena, men det er ikke dem jeg har lyst 
til at tale om her. Jeg vil hellere spørge 
om disse beskyldninger, hvis vi antager 
at de er korrekte, ikke netop er en kva- 
litet ved anarkisterne; en afgørende 
forskel som ikke alene kan tilskrives 
revolutionær utålmodighed? 

Tillad mig at starte et helt andet sted. 


) Enhver protest som ud- 
taler et krav, skaber en 
åbning for politikkens grib- 
be, og den vil blive udnyttet. 
Derimod er en handling som 
ikke lader sig kommunikere i 
sig selv en benægtelse af 
repræsentation. 


En særlig hellighed følger ordene, 
særligt det skrevne ord. Det gennem- 
førte værk står som et forsvar for for- 
ståelsen af verden som en begribelig 
helhed, mulig at kategorisere og kvan- 
tificere. Ordene er uomgængelige; de 
gør det muligt for menneskene at sam- 
le og sortere i en fragmenteret og ube- 
gribelig verden, og at repræsentere 


enestående objekter således at de kan 
kommunikeres. Ordene er definitioner, 
de er definitive, afsluttende. Det ene- 
stående og udelelige er udefinerbart og 
uafsluttet. Det er en bevægelse, som 
fastlåses, eller afsluttes, i et ord. Så- 
ledes er det gennem ordene at det ene- 
stående kommunikeres og bliver en del 
af helheden. Men der findes også en 
længsel efter at slå hul på denne hel- 
hed, og - omend midlertidigt — opleve 
tingene, og sig selv, i udelelig og 
ukommunikativ enestehed, uden for 
alle kategorier. En længsel efter at 
komme hinsides repræsentationen. 
Længslen efter helhed og repræsen- 
tation kan udtrykkes i det afsluttede 
værk. Længslen efter det urepræsenta- 
tive og enestående kan udtrykkes i 
fragmentet. Det fragmentariske værk, 
også forstået som handling, virke, er 
flertydigt og dermed gør det modstand 
mod kravet om at indordne tingene i 
helheden. 

Længslen efter afslutning og helhed 
er totalitær fordi den omfatter alt. De 
som længes inderligt efter en afslut- 
ning gør det af med sig selv. Har de 
samtidigt politiske ambitioner forsøger 
de først at gøre det af med alle andre. 
Anarkisternes skarpeste kritikere, og 
bødler, kommunisterne, har altid været 
konsekvente på dette punkt. 

Fragmentet, som er uden egentlig 
begyndelse eller afslutning, kredser 
endeløst i en dans om det uudtalelige. 
Heri ligger erkendelsen af at det ene- 
stående ikke kan repræsenteres, kun 
tilnærmes. Ligesom forhold mellem 
individer aldrig kan være andet end 
tilnærmelser, en dans om enesteheden. 
Det fragmentariske er det eneståendes 
oprør mod repræsentation og indord- 
ning, eller underkastelse. Set herfra 


kan vi måske bedre værdsætte anar- 
kisternes håbløse famlen omkring. 

Når vi som anarkister organiserer os 
i midlertidige konstellationer, i struk- 
turer som virkelig er centrerede om 
hvert enkelt individ, og som ikke har 
en hel masse andre formål end netop 
hvad vi ønsker at bruge dem til — 
midlertidigt, fragmentarisk og fler- 
tydigt som det er — så er der ikke tale 
om en taktisk fejltagelse eller politisk 
naivitet, men om en dybgående mod- 
vilje overfor enhed og varighed, fordi 
de ufravigeligt leder henimod repræs- 
entation og underkastelse. Ud fra dette 
grundlag — en organisationsform base- 
ret på uformelle forbindelser mellem 
individer — mener vi at det er muligt at 
handle på måder som benægter al 
repræsentation og kategorisering. 
Enhver protest som udtaler et krav, 
skaber en åbning for politikkens grib- 
be, og den vil blive udnyttet. Derimod 
er en handling som ikke lader sig kom- 
munikere i sig selv en benægtelse af 
repræsentation. Det er derfor vi fore- 
trækker de anonyme angreb mod 
enhver form for herredømme. 

Måske er der altså alligevel ikke 
nogen grund til at bekymre sig særligt 
om det fragmentariske og ufuldstæn- 
dige ved alle vore handlinger og 
dilettantiske forsøg, på trods af alle 
politiske papegøjers skræppen. Vores 
evindelige sammenstrømning og 
opløsning, vores kampes ebbe og flod, 
vil altid befinde sig i denne uafsluttede 
tilstand, netop fordi vi modsætter sig 
repræsentation og at være eller have 
følgere, og det er godt, for heri ligger 
netop vores styrke; vores indædte 
modstand mod alle repræsentanter, 
mod alt herredømme. & 


s.L. 


es at krybe ind under huden, 
og gøre den indsatte til sit 
inventar, men det er ikke 
desto mindre muligt at mod- 
sætte sig denne proces. Det 
skriver plis om på side 4-5. 

I dette nummer introduce- 
rer vi en ny sektion; Mindet 
som våben. Her vil vi mindes 
forskellige personer og be- 
givenheder som på den ene 
eller anden måde inspirerer 
os til fortsat at gøre oprør. 

Af først og fremmest prak- 


tiske årsager har vi valgt et 
nyt format. Det har også in- 
spireret til lidt genopfrisk- 
ning af layoutet. Forhåbent- 
lig er det blevet lidt mere 
læsevenligt? Giv gerne 
feedback. 

På indholdssiden gør vi os 
jævnligt overvejelser om 
hvilke emner vi ønsker at 
behandle, og på hvilken må- 
de. Forhåbentligt afspejler 
det sig denne gang i nogle 
artikler som atter løfter 


Orkanen 


næbbet fra den anarkistiske 
andedam i København. 

Vi er i gang med at lave et 
engelsk særnummer, med 
oversatte artikler fra tidlig- 
ere numre af Orkanen. Det 
gør vi for at styrke kommu- 
nikationen med internatio- 
nale kammerater, både dem 
som bor her i landet, og 
andetsteds. 

Vi kan kun opfordre til at 
kammerater fortsat vil sen- 
de bidrag eller kritiske over- 


vejelser om bladets artikler. 
Vi ved at det kan være svært 
at få fingeren ud i en tid 
hvor distraktionen aldrig er 
mere end et klik (eller et 
swipe) borte, men ikke desto 
mindre hævder vi endnu 
engang at livlige og dybde- 
gående diskussioner af idéer 
er livsvigtige for en oprørsk 
og dynamisk anarkistisk 
bevægelse. Orkanen står til 
rådighed. & 


orkan 


sig og endte derfor i retten. Her advo- 
kerede anklagemyndigheden for en 
mentalundersøgelse bl.a. med 
grundlag i forbrydelsernes karak- 

ter, men også på basis af tiltaltes 
generelle sindstilstand. Forud for 
dette retsmøde havde den, an- 


klagemyndigheden, sendt en 
personundersøger ud til til- 
talte under dække af at 
være sendt af tiltaltes 
forsvarsadvokat. Denne 
udsending traf i arrest- 

en tiltalte, der ikke øn- 
skede at få foretaget en 
personundersøgelse, og 
udsendingen valgte så 
alternativt at bogføre til- 
taltes samarbejdsnægtelse 
som grundlag for psykisk 
sygdom, der blev genstand 
for anklagemyndighedens 


sag mod tiltalte for at få den- 


ne mentalundersøgt. Retten 
gav efter et par dage tiltalte 
medhold, og ingen mental- 


biologisk funderet afvigelse. Fra stat- 
ens side accepteres oprøret, når man 
f.eks. verbalt og ikke truende brok- 
ker sig over en parkeringsbøde el- 
ler en kontrolafgift i toget, og det 
affejes typisk med at synderen i 
virkeligheden er sur på sig selv, 
og ikke mindst sur over sit 
privatøkonomiske tilbage- 


slag, fordi vedkommende 
ikke slap af sted med sin 
overtrædelse. Eskalerer 
det individuelle oprør og 
bliver truende og/eller 
voldeligt, er der derimod 
tale om noget ganske and- 
et. Men når man søger at 


kalde det voldelige oprør for 
en eller flere handlinger bær- 
ende på et stringent biologisk 
ophav, så siger man samtidig at 
staten og dennes virke (læs: 
undertrykkelse) er biologisk fun- 
deret, altså en form for naturtil- 
stand for menneskelig væren. 
Vælger man at bruge vold og 

undersøgelse blev således fore- 
taget. Det vides i øvrigt til dato ikke, 
om udsendingen overhovedet var fra 
Kriminalforsorgen. 


ET ANDET EKSEMPEL er sagen om pan- 
seren, der blev skudt på klos hold, og 
som senere døde af sine kvæstelser. 
Dette voldelige angreb på panseren 
blev sygeliggjort, denne gang af rets- 
formanden i retten, der beskrev det 
som »en vanvittig handling«, og den 
anklagede blev dømt til forvaring efter 
retslægerådets anvisninger. Et men- 
ingsløst drab, ifølge DR's retskorre- 
spondent, fordi den anklagede ikke 
havde noget udestående specifikt med 


den nu døde panser; Det var udeluk- 
kende den anklagedes aversion overfor 
politiet og myndighederne, der angive- 
ligt ledte vedkommende til at myrde, 
og det gjorde altså handlingen sages- 
løs, for hvilken ”normal,, ”rask” og 
ligevægtig” person kunne overhovedet 
finde på at opføre sig på en sådan 
måde? 


HVORFOR DETTE aggressive forsøg på fra 
statens side at forbinde voldelig op- 
rørskhed med psykisk sygdom? Bl.a. 
fordi der ligger en høj grad af delegiti- 
misering i at erklære den voldelige op- 
rørske handling for en videnskabelig, 

aggression i kampen mod denne 
undertrykkelse, begynder man således 
at bevæge sig ind i grænselandet 
mellem mental sundhed og sygdom, 
hvor ideologi om frihed og lighed 
forplumres, og hvor identitet blot er 
den objektivt forkerte, udsprunget af 
malplacerede elektriske impulser i 
hjernen, der afventer helbredelse 
gennem psykofarmakologiske 
remedier, fikseringsbælter og samtale- 
terapi. Det lader i hvert fald til at være 
præcis hvad staten agter at 
virkeliggøre. & 

tju 

En forårsdag i Vestre fængsel 


et var en overskyet forårsdag, 

da jeg blev overført til afson- 

ing. Det var varmere end de 
følgende forår, og især det indevær- 
ende. Jeg havde på denne overførsels 
tid tilbragt lang tid i Vestre fængsel. 
Jeg havde været der så længe, at jeg 
dengang ikke stødte på, eller var vid- 
ende om nogen der havde været der 
ligeså længe som mig. Ej heller er jeg 
stødt på nogen siden, hvilket dog ikke 
har noget at sige, taget min nuværende 
tilværelse i betragtning. Der gik rygter 
om andre indespærrede i nyere tid, 
både forud for, og sideløbende med 
min varetægtsfængsling, som havde 
gennemlevet, og gennemlevede, et til- 
svarende marathon. Disse afspejlede 
højst sandsynligt sandheden, bare ikke 
lige der og dengang, lod det til. Det var 
f.eks. ikke fordi, at det ikke var et gan- 
ske almindeligt samtaleemne blandt 
fangerne. Ikke overraskende var det 
første spørgsmål fanger imellem »hvad 
sidder du for?«, som så snapt opfulgtes 
af »hvor længe har du siddet?«, og 
hvor det næsten naturbårne tredje 
spørgsmål var »har du siddet i Vestre 
hele tiden?«. Det skal siges, at jeg hav- 
de nogle få og ultrakorte huller i min 
tid i Vestre, hvor jeg blev overført til 
andre arresthuse, kun for at vende til- 
bage af forskellige årsager. 

Efterhånden som årene gik, og må- 

nederne og dagene ligeså, blev jeg på 


) Hinsides alle de ting jeg 
ikke kunne kontrollere, 
og som jeg forsøgte at 
bekæmpe og dæmme op for 
lå der en kraft inde for 
rækkevidde, som brændte 
uanset graden af mørke. 

en eller anden måde en del af det faste 
inventar. Jeg husker ikke, at denne føl- 
else var en gennemgående del af min 
virksomhed under min fængsling, men 
når jeg sidder her, skrivende, og tænk- 
er tilbage på den periode af mit liv, 
overvældes jeg af en anden opfattelse. 
Det var dog en meget broget affære, 
som jeg vil forsøge at udpensle i det 
følgende. 

På og udenfor cellen var to vidt for- 
skellige oplevelser. Livet på cellen var 
et slags grænseland. Det var på mange 
måder både et koldt og frastødende 
sted, ingen tvivl om det. Det havde en 
død over sig, som det levende i mig 
kæmpede med på daglig basis. Her var 
kampen altafgørende, ellers vidste jeg, 
at det ville være slut. Jeg ville ende 
med at gå i ét med den gullige maling 
på væggene, og fængslet ville blive mit 
habitat. Fra første dag byggede jeg der- 
for adskillige lag af boblende mure om- 
kring min tilværelse, derinde i det lille 
rum, og hver gang en mur blev brudt 
ned byggede jeg to nye. 

Ud over mit indre og dets frihed lå 
der en ydre verden af indespærring, og 
her arbejdede jeg løbende på at tilrette- 
lægge og opretholde min egen beskyt- 
telse. Jeg tillagde forskellige materielle 
ting værdi inde på cellen, af praktiske 
eller sentimentale årsager, hvilket altid 
er forbundet med en risiko, når man 
sidder inde. Systemet kan på den måde 
ramme dig hårdt, hvis de finder ud af 
at du har noget særligt kært og samti- 
dig agter at jage (endnu) en syl i lænd- 
en på dig. Derfor var det vigtigt for 
mig at sprede denne materialistiske 
værdisætning ud, så der fandtes lidt 
over det hele. At lægge alle æggene i 
én kurv var en ringe strategi, og det 
forholder sig i øvrigt ikke meget 
anderledes udenfor murene. Jeg havde 
også valgt ikke at have nogen af mine 


ting liggende fremme, så jeg kunne bi- 
beholde en vis distance til livet udenfor 
cellen, indenfor murene. En dag kom 
jeg op fra gårdtur, og min celledør stod 
sædvanligvis pivåben, men lige uden- 
for stod der så en samling jurastuder- 
ende, skiftevis gloende på mig og ind 
på min celle. Der var "åbent hus' i 
Vestre den dag, som der ofte var, typisk 
uden at informere fangerne om det, og 
uden nogen mulighed for at gøre 
indsigelser. 

Udenfor cellen fik jeg lidt skikkelsen 
af en ørkenvandrer, hvor mine spor i 
begyndelsen udviskedes umiddelbart 
bag mig og gav mig en følelse af ano- 
nymitet og fremmedgørelse, som man 
kan forvente af enhver institution, og i 
særdeleshed et fængsel. I takt med at 
min indespærring lagde tiden bag sig, 
måned efter måned, således ændredes 
også mit forhold til Vestre og dets 
golde ensformighed. Pludselig øjnede 
jeg mine fodspor fra cellen til gårdtur- 


en fra dagen før, og dagen før den. Jeg 


så mine fingeraftryk dekorere hånd- 
taget til den ulåste branddør mellem 
bygningerne på min vanlige vej til 
keramikklassen. Jeg hørte gennem 
skrattende radiostøj lyden af den store 
jerndør gå i bunden af fløjen, og lagt 
sammen med det givne tidspunkt 
gjorde jeg mig klar til at blive hentet 
ned til endnu et besøg. Det var alt 
sammen brændstof til den fysiske in- 
stitutionalisering, og ultimativt dens 
forsøg på at kapsejse mig ved at bore 
en vej ind i mit indre, som jeg altså 
gjorde til min allervigtigste opgave at 
blokere uden stop. 

Du må aldrig stoppe; Lov mig, at du 
aldrig stopper. 

Det gjorde jeg aldrig. 

Jeg kunne ikke skærme mig fuld- 
stændigt, og det måtte jeg hurtigt ind- 
se, f.eks. da jeg en dag kom ind på cel- 
len og kunne se, at der var blevet blad- 
ret i breve fra mine nære. Det tog jeg 
med, det måtte jeg tage med, og så 
bruge det som brændsel til noget for- 


nuftigt, såsom frihedstrang og styrke. 
Hver gang staten snagede i mig, und- 
ertrykte mig, var det bare endnu en 
anarkistisk bekræftelse. Det er repres- 
sionen, der skaber oprøret. 

Hinsides alle de ting jeg ikke kunne 
kontrollere, og som jeg forsøgte at be- 
kæmpe og dæmme op for lå der en 
kraft inde for rækkevidde, som brænd- 
te uanset graden af mørke. Jeg havde 
denne kraft hos mig i kernen, inde bag 
alle de oprejste mure. Det var en kraft, 
som kun jeg mærkede, og som kun 
kunne absorberes af mig. Gennem den- 
ne kraft var der stilfærdigt, og der var 
plads til at vise følelser og kærtegn. 
Der var plads til frihed, til lighed og 
fremtid. Denne kraft var i modsætning 
til mine ejendele og min ydre person 
fri for enhver form for kontaminering. 
På den måde føler jeg, at jeg aldrig dér 
hvor det i sandhed gjaldt blev fast in- 
ventar. Inventaret blev og var derimod 
alt det andet. 

Dengang som nu tror jeg såmænd 
ikke at de andre levende væsener inde 
for murene så mig som et urokkeligt 
element i fængslets puls. Det betyder 
dog ikke at der ikke foregik en vis 
mumlen bag min ryg, der fra tid til 
anden mundede ud i et forsøg på at 
føre en samtale med mig om mit til- 
syneladende endeløse ophold. Jeg tæn- 
ker, at det var et spørgsmål om nysger- 
righed og tidsfordriv, og så en mere 
eller mindre åbenlys utålmodighed fra 
de af vagterne, der var godt trætte af at 
opbevare min type. Disse samtaler ind- 
ledtes af lærere, vagter, fanger, præster 
og værkførere der alle som én, og på 
hver deres måde, udgød en suppedas af 
ord og sætninger, som altid kunne kog- 
es ned til det følgende spørgsmål: »skal 
du ikke snart videre?«, hvortil samtlige 
af mine besvarelser — og selvfølgelig 
blev ikke alles spørgsmål besvaret — 
kunne koges ned til et »det ved jeg 
ikke«. Jeg vidste det ikke, indtil jeg fik 
et brev fem dage før overførslen, hvor 
afsoningsanstaltens udsendinge med 


deres fangetransport stod klar i et af 
korsets indhak, hvor døren ind til 
fængslets reception er at finde, og hvor 
jeg blev budt velkommen flere år 
tidligere. 


»)/ Det var en kraft, som 
kun jeg mærkede, og 
som kun kunne absorberes 
af mig. Gennem denne kraft 
var der stilfærdigt, og der 
var plads til at vise følelser 
og kærtegn. 


Efter mundhuggeri omkring mine 
ejendeles placering i bagagerummet 
blev jeg fikseret og sat på bagsædet. 
Vognen bakkede let, og drejede så en 
halvcirkel højre om, kørte gennem hul- 
let i vestfløjen med administration og 
reception på den højre side, og kirke 
og kvindernes celleafsnit på den venst- 
re. Ud på den anden side, og langs 
nordfløjen der på højre side tårnede sig 
op bag ved rækken af tomme fange- 
transporter der holdt vinkelret på den 
fangemættede bygning, helt hen til den 
mosgrønne port. Gennem slusen, ud på 
den anden side, og hen til det dengang 
sølvfarvede skydehegn. Vestre fængsel 
falmede dér i baggrunden, men står 
den dag i dag utvivlsomt ligeså stærkt, 
aggressivt og funktionelt som altid. 


JEG BEGYNDTE på denne endelige for- 
årsdag i Vestre fængsel, at kunne fri- 
gøre mig i fysisk forstand. Frigøre mig 
fra resterne af dets ætsende stank, mat- 
te terazzogulve og ornamenterede 
gelændere der havde suget sig fast på 
mig, og mit bedste værktøj var erkend- 
elsen af, at det sted i sidste ende ikke 
knækkede mig, som det så inderligt 
havde for øje. Jeg havde under dette 
fængslende ophold følt en indre frihed, 
og nu skulle jeg således til fulde mærke 
det på egen krop. Forhåbentlig. & plis 


Noteret 


Parallelsamfund 
Folketingspolitikerne bliver 
nu tvunget til at forholde sig 
til et borgerforslag angående 
ministerpensionen. Sagen er, 
at som det ser ud nu kan en 
minister efter et år på post- 
en regne med en pension på 
88.750 kr. fra efterløns- 
alderen. Sidder vedkommen- 
de i otte år, får de en årlig 
pension på yderst rimelige 
282.979 kr. til at forsøde ald- 


erdommen. Derudover får 
børn af pensionerede minis- 
tre under 21 lommepenge på 
16.000 kr. om året, et beløb 
som er i fuld overensstem- 
melse med den generelle 
udvikling på lommepenge- 
området, især med tanke på 
prisstigningerne på techno- 
bajere og bleer. Det er der 
selvfølgelig nogle der har 
fået ondt i røven over. 
Heldigvis forstår politiker- 
ne at forsvare deres egne in- 
teresser, og der tegner sig da 
også et selvsikkert »nej« til 


forslaget. Det manglede da 
bare. 

Hvis vi alle forsvarede 
vore interesser ligeså skam- 
løst, var der til gengæld 
næppe hverken politikere 
eller chefer til at lænse os 
allesammen. 


Slagelses gazeller 

I påsken viste rebeller i 
Slagelse ligesom ved nytår 
vejen for en konfliktfyldt og 
decentraliseret tilstede- 
værelse på gaderne. Et op- 
råb til andre rebeller om at 


teste lignende metoder, eller 
individuelle oprør som ikke 
kigger sig over skulderen 
efter sociale påvirkninger? 
Det betyder egentlig ikke 
alverden. 
Fremgangsmåden er som 
følger: Containere eller biler 
sættes i brand. Når brand- 
væsen og/eller politi dukker 
op bliver de beskudt med 
fyrværkeri eller bombard- 
eret med sten. De sammen- 
svorne fordufter derefter i 
mørket uden at give politiet 
tid til at foretage anholdel- 


ser. Som en politibetjent 
smukt udtrykte det i for- 
bindelse med lignende 
hændelser omkring nytår, så 
løber angriberne rundt »som 
gazeller«. 

»Det er ikke andet end et 
perspektivløst kaos.« Sandt. 
Men hvad er der egentlig i 
vejen med det? 


Frikendt 

En ung mand som var mis- 
tænkt for at sprænge en 
politibil i Malmø den 29. 
december sidste år, blev fri- 


kendt, på trods af over- 
vågningsvideoer som viste 
en person med lignende tøj i 
nærheden af bilen. Ifølge 
dommeren er beklædningen 
— kasket, sort jakke og jog- 
gingbukser — så almindelig 
blandt unge mænd, at det 
ikke gik at sige med sikker- 
hed, at der virkelig var tale 
om den mistænkte. Noget 
motiv lykkedes det heller 
ikke at fastslå. 

Motivløst? 

Sweet. 


Besind dig ikke - besæt 
Slagtergårdene på Vesterbro 
havde op til flere gange den 
seneste måned fået nye be- 
boere — besættere, som hur- 
tigt havde gjort det hygge- 
ligt med gardiner og det 
hele. Men indflytningsfesten 
har været kortvarig hver 
gang, da panserne som be- 
kendt er hurtige til at be- 
skytte de rige og magtfuldes 
interesser. Bygningerne ejes 
af rigmanden Jesper Rein- 
hardt som ejer Buster Hold- 
ing A/S, som igen ejer 


ejendomsselskabet Enghav- 
en A/S. Jespers plan med 
bygningerne er selvfølgelig 
at få dem revet ned i en fart, 
så der kan bygges nogle eks- 
klusive ejerlejligheder med 
forretninger i stueetagen, så 
han kan tjene endnu flere 
penge. 

Rige svin der bl.a. skal 
have brændt deres virksom- 
heder ned til grunden, og 
tomme bygninger der kan 
besættes er der nok af — 
besættelserne fortsætter! & 

onb 


